محد يستاهل – همام ابراهيم
كلشي انتهى وراح
كل المشاكل والتعب والحب والجراح
كلشي انتهى وراح
عديت مرحله البچي
بطلت انتظره يجي
ما اريد اسمع اي حچي
خل ارتاح محد يستاهل
شوگتي ودمعتي
بي انشغل ويضيع ع الفاضي وكتي
هاي العلاقه چانت غلطتي
اصبر چنت ع الظيم بحجه قسمتي
مرت عليا أيام لا أبتسم لانام الي محد دام
وظل الغلط ينعاد
ومن الجره وصار
اگولها وكلي فخر … ما اعرف اختار
ذبيت نفسي ابتهلكه لازم الذلني اتركه
گلبي من الهم اشتكى
وهذا الصار وحالياً اني
نفسيتي هدائت
وروحي بدت ترتاح ومن همها بطلت
صرت اعرف اضحك ودموعي نشفت
من چنت اثق بالناس حياتي خربت
خلي اليصير ايصير
ما اشغل التفكير
ابعالم مبيهم خير
كلهم چذب وعناد
كلمات: قصي عيسى
ألحان: مصطفى ابراهيم
إنتاج: Music Style
2021